Η **Κωνσταντίνα Κούνεβα** (Βουλγαρικά: Костадинка Кунева) (Σιλίστρα, 28 Σεπτεμβρίου 1964) είναι συνδικαλίστρια στον χώρο των καθαριστριών και πρώην ευρωβουλευτής.

Βιογραφικά στοιχεία
-------------------

Γεννήθηκε το 1964 στην πόλη Σιλίστρα της Βουλγαρίας. Σπούδασε ιστορία και αρχαιολογία στο πανεπιστήμιο Άγιος Κύριλλος και Μεθόδιος του Βέλικο Τάρνοβο. Μετανάστευσε στην Ελλάδα το 2001 για λόγους υγείας του τότε τετράχρονου γιου της, που έπασχε από κάποια καρδιακή πάθηση. Λόγω επιδείνωσης της υγείας του, ο γιος της δεν μπορούσε να εγχειριστεί για δύο χρόνια και η ίδια αναζήτησε εργασία.

Το 2003 ξεκίνησε να εργάζεται στην ΟΙΚΟΜΕΤ, μεγάλη εταιρεία καθαρισμού και ενοικίασης εργατών που είχε αναλάβει τον καθαρισμό των σταθμών του Ηλεκτρικού Σιδηροδρόμου Αθηνών Πειραιώς (ΗΣΑΠ). Κατά την εργασία της εκεί, προσπάθησε να διεκδικήσει καλύτερες συνθήκες εργασίας για τους εργαζόμενους από τη θέση της γραμματέως της *Παναττικής Ένωσης Καθαριστών/-στριών και Οικιακού Προσωπικού* (ΠΕΚΟΠ). Ο αγώνας της αυτός προκάλεσε ενοχλήσεις με αποτέλεσμα να δέχεται απειλές για τη ζωή της. Η Κούνεβα είχε αιτηθεί με σωρεία εγγράφων την αλλαγή της βάρδιάς της, από βραδινή σε πρωινή και τη μετακίνησή της από τον σταθμό Αμαρουσίου στον σταθμό Θησείο, αλλά το αίτημά της δεν έγινε δεκτό από την εργοδότρια εταιρεία.

### Επίθεση με βιτριόλι

Τα μεσάνυχτα στις 22 Δεκεμβρίου 2008 και ενώ επέστρεφε από τη δουλειά της στο σπίτι της, δέχτηκε επίθεση από δύο αγνώστους, που την περιέλουσαν με βιτριόλι και την υποχρέωσαν να το καταπιεί, προκαλώντας απώλεια της όρασης από το ένα μάτι και βλάβες σε εσωτερικά όργανα.

Μετά το συμβάν η Κούνεβα υποβλήθηκε σε διαδοχικές χειρουργικές επεµβάσεις για να αποκαταστήσει μέρος της υγείας της, ενώ ο οισοφάγος της παραμένει κατεστραμμένος. Παρέμεινε στο νοσοκομείο για ένα έτος κατά το οποίο υποβλήθηκε σε πέντε χειρουργεία. Έπειτα έκανε τέσσερις ακόμα χειρουργικές επεμβάσεις σε εξειδικευμένα νοσοκομεία της Γαλλίας. Για τον δράστη της επίθεσης είπε: «Σε μένα το κακό φαίνεται, σε κείνους δε φαίνεται. Αυτός τραβάει πολύ περισσότερα από μένα, είμαι σίγουρη». Η ιστορία της Κούνεβα δραματοποιήθηκε από το Μισέλ Φάις στο θεατρικό μονόλογο *Το κίτρινο σκυλί*.

Η υπόθεση παραμένει ανεξιχνίαστη παρά τις αντιδράσεις και τις διαδηλώσεις συμπαράστασης που ακολούθησαν. Η Διεθνής Αμνηστία χαρακτήρισε την έρευνα της Ελληνικής Αστυνομίας μη λεπτομερή και μη αντικειμενική. Τον Ιούλιο του 2013, επιβλήθηκε στην ΟΙΚΟΜΕΤ από το Μονομελές Πρωτοδικείο Πειραιά καταβολή αποζημίωσης 250.000 ευρώ, καταλογίζοντάς της ευθύνες για την επίθεση, που αναγνωρίστηκε από το δικαστήριο ως εργατικό ατύχημα. Τον Οκτώβριο του 2013, εκδόθηκε η απόφαση του δικαστηρίου. Το Φεβρουάριο του 2016 το Μονομελές Εφετείο Πειραιά έκρινε ότι δεν αποδεικνύεται ευθύνη της εργοδοσίας για την επίθεση που δέχτηκε η Κούνεβα και ακύρωσε την πρωτόδικη απόφαση. Η Κούνεβα ανακοίνωσε ότι θα προσέβαλε δικαστικά την απόφαση του Εφετείου.

Πολιτική
--------

Η Κούνεβα δηλώνει τη συμπαράστασή της στις καθαρίστριες κατά την κατάληψη του ΥΠΟΙΚ τον Μάιο του 2014
Στις ευρωεκλογές του 2014 ήταν υποψήφια συνεργαζόμενη με τον ΣΥΡΙΖΑ και εξελέγη ευρωβουλευτής. Στις ευρωεκλογές του 2019 ήταν ξανά υποψήφια, αλλά δεν εξελέγη.

Στις εθνικές εκλογές του 2019 ανακοινώθηκε ως υποψήφια του ΣΥΡΙΖΑ στο ψηφοδέλτιο Επικρατείας. Ωστόσο, στις 24 Ιουνίου τέθηκε εκτός ψηφοδελτίου, γιατί απέκτησε πρόσφατα (έγινε δημότης του Δήμου Αθηναίων στις 31 Μαΐου) την ελληνική ιθαγένεια και ως εκ τούτου δεν έχει ακόμη εγγραφεί στους εκλογικούς καταλόγους, με αποτέλεσμα να μην έχει το δικαίωμα του εκλέγειν και εκλέγεσθαι.

Στις βουλευτικές εκλογές του Μαΐου και του Ιουνίου 2023 ήταν υποψήφια με το ΚΚΕ στην Α’ Αθήνας, χωρίς να εκλεγεί.

Παραπομπές
----------

1. ↑   Αρχειοθετήθηκε 2012-01-30 στο Wayback Machine.Εκπομπή Φάκελοι
2. 1 2  «Τα βιογραφικά των υποψήφιων ευρωβουλευτών του ΣΥΡΙΖΑ». *Η Αυγή*. 2014-04-29. Αρχειοθετήθηκε από το πρωτότυπο στις 2015-09-23.. Ανακτήθηκε στις 2014-04-30.
3. ↑  «Η Κωνσταντίνα Κούνεβα μιλάει για τις εμπειρίες της έμφυλης βίας στην Λορέτα Μακόλεϊ». *Re-public: re-imagining democracy*. Αρχειοθετήθηκε από το πρωτότυπο στις 20 Αυγούστου 2010. Ανακτήθηκε στις 24 Αυγούστου 2013.
4. ↑  Ηλιάνα Ράιτσεβα (2014-04-06). «Η Κωνσταντίνα Κούνεβα – η πρώτη Βουλγάρα ευρωβουλευτής από άλλη χώρα». Radio Bulgaria.. Ανακτήθηκε στις 2016-12-29.
5. 1 2  Χριστίνα Κοψίνη (2013-07-06). «Το δικαστήριο δικαίωσε την Κούνεβα». *Η Καθημερινή*.. Ανακτήθηκε στις 2013-08-24. [*νεκρός σύνδεσμος*]
6. ↑  Ντίνα Καράτζιου (2013-02-06). «Το έγκλημα ως εργατική διαφορά». *Ελευθεροτυπία*.. Ανακτήθηκε στις 2013-08-24.
7. ↑  «Επίθεση με οξύ κατά συνδικαλίστριας του σωματείου καθαριστριών». in.gr. 2008-12-24.. Ανακτήθηκε στις 2013-08-24.
8. ↑  Βασίλης Λαμπρόπουλος (2009-01-25). «Ο φάκελος της ΕΛ.ΑΣ. για την επίθεση στην Κούνεβα». *Το Βήμα*.. Ανακτήθηκε στις 2016-03-02.
9. ↑  «Κ. Κούνεβα: «Αντί να της δίνουμε θάρρος, μας δίνει»». tvxs.gr. 12 Μαρτίου 2009. Ανακτήθηκε στις 2 Μαρτίου 2016.
10. 1 2  «Δικαστική δικαίωση για την Κωνσταντίνα Κούνεβα». *Ελευθεροτυπία*. 2013-07-06.. Ανακτήθηκε στις 2013-08-24.
11. 1 2  Ντίνα Δασκαλοπούλου (2016-03-01). «Το Εφετείο ανέτρεψε την ιστορική δικαίωση της Κούνεβα». *Εφημερίδα των Συντακτών*. Αρχειοθετήθηκε από το πρωτότυπο στις 2016-03-02.. Ανακτήθηκε στις 2016-03-02.
12. ↑  ,Εκπομπή Πρωταγωνιστές
13. ↑  Ανδρέας Λοβέρδος (2009-05-03). «ΣΥΝΕΝΤΕΥΞΗ ΜΙΣΕΛ ΦΑΪΣ «Η Κούνεβα που κρύβουμε μέσα μας»». *Το Βήμα*.. Ανακτήθηκε στις 2013-08-24.
14. ↑  «Παρέμβαση της Διεθνούς Αμνηστίας για τις έρευνες σχετικά με την υπόθεση Κούνεβα». in.gr. 2009-03-30.. Ανακτήθηκε στις 2013-08-24.
15. ↑  «Δικαιώθηκε η Κωνσταντίνα Κούνεβα για την επίθεση με βιτριόλι». Τα Νέα. 2013-10-17.. Ανακτήθηκε στις 2013-10-29.
16. ↑  «Το Εφετείο ανέτρεψε την ιστορική δικαίωση της Κωνσταντίνας Κούνεβα». 1 Μαρτίου 2016. Ανακτήθηκε στις 2 Μαρτίου 2016.
17. ↑  Κωνσταντίνα Κούνεβα: Έχω πολλές κοινές απόψεις με τον ΣΥΡΙΖΑ Αυγή Αρχειοθετήθηκε 2014-04-20 στο Wayback Machine.
18. ↑  «Κωνσταντίνα Κούνεβα». *Athens Voice*. Ανακτήθηκε στις 2 Μαΐου 2019.
19. ↑  «Εκλογές 2019: Αυτοί είναι οι 16 πρώτοι υποψήφιοι ευρωβουλευτές του ΣΥΡΙΖΑ». *Newsit.gr*. 12 Μαρτίου 2019. Ανακτήθηκε στις 2 Μαΐου 2019.
20. ↑  «Επικρατείας του ΣΥΡΙΖΑ». *liberal.gr*. Αρχειοθετήθηκε από το πρωτότυπο στις 23 Ιουνίου 2019.
21. ↑  «ΣΥΡΙΖΑ: Εκτός ψηφοδελτίου Επικρατείας η Κωνσταντίνα Κούνεβα». *liberal.gr*.
22. ↑  «Εκλογές 2023: Η Κωνσταντίνα Κούνεβα υποψήφια με το ΚΚΕ». *NewsIT*. 7 Απριλίου 2023. Ανακτήθηκε στις 7 Απριλίου 2023.

Εξωτερικοί σύνδεσμοι
--------------------

* «Προσωπική ιστοσελία της Κούνεβα». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 2 Μαρτίου 2016.

|  |  |  |  |  |
| --- | --- | --- | --- | --- |
| 

| π • σ • ε
Ευρωβουλευτές Ελλάδας (2014-2019) |
| --- |
|  |
| 
* Νίκος Ανδρουλάκης
* Ελίζα Βόζεμπεργκ - Βρυωνίδη
* Νίκος Χουντής *(αντικατέστησε τον Μανώλη Γλέζο)*
* Γιώργος Γραμματικάκης
* Γεώργιος Επιτήδειος
* Θοδωρής Ζαγοράκης
* Σωτήριος Ζαριανόπουλος
* Εύα Καϊλή
* Στέλιος Κούλογλου *(αντικατέστησε τον Γιώργο Κατρούγκαλο)*
* Μανώλης Κεφαλογιάννης
* Κωνσταντίνα Κούνεβα
* Μιλτιάδης Κύρκος
* Γιώργος Κύρτσος
* Επαμεινώνδας Μαριάς
* Κωνσταντίνος Παπαδάκης
* Δημήτρης Παπαδημούλης
* Σοφία Σακοράφα
* Μαρία Σπυράκη
* Ελευθέριος Συναδινός
* Λάμπρος Φουντούλης
* Κωνσταντίνος Χρυσόγονος
 |  |

 |